આજકાલ તો ટેસ્ટ ટ્યૂબ બેબી અને સરોગેટ મધર વાળી બાબત કોઇને નવી નથી લાગતી, પરંતુ મા બનવાની આ રીતમાં જે મમતા અને પોતાનાપણાનો અનુભવ થાય છે તેના કરતાં પોતાની કુખે જન્મેલ બાળકમાં અનેકઘણો હોય છે. આ બધી તકનીક શોધાઇ એ પહેલાં લોકો શું કરતા હશે? તેનો જવાબ છે અહીં, હા જોકે આજે પણ શહેરી જીવન જીવતા ઘણા લોકોને તેની ખબર નથી. કાશીમાં સંતાનેશ્વર મહદેવની શરણે જે જાય છે તેના ઘરે બહુ જલદી ફૂલ જેવું સંતાન આવે છે. દીકરો હોય કે દીકરી, પણ સંતાનસુખ જરૂર મળે છે.